EkBass/fiwiki-20250220-pages-articles huggingface dataset:
Kickboxer

Kickboxer on vuonna 1989 ensi-iltansa saanut yhdysvaltalainen toimintaelokuva. Elokuvan ovat ohjanneet Mark DiSalle ja David Worth. Käsikirjoituksesta vastasi Glenn A. Bruce ja pääosissa näyttelevät Jean-Claude Van Damme, Dennis Alexio ja Dennis Chan. Van Damme vastasi myös elokuvan taistelukohtausten koreografiasta. Elokuva sai jatko-osat Kickboxer 2 ja Kickboxer 3 – tappava isku. ==Juoni== Eric Sloane on potkunyrkkeilyn maailmanmestari, joka päättää ottaa mittaa thainyrkkeilyn mestarista Tong Posta. Sloane ja hänen veljensä Kurt matkaavat Thaimaan Bangkokiin, jossa ottelu käydään. Ennen ottelua Kurt varoittaa veljeään vastustajasta, mutta hän ei kuuntele. Tietämättä thainyrkkeilyn sallituista lyönneistä ja potkuista Eric tulee tyrmätyksi kehässä ja halvaantuu. Kurt vannoo kostavansa Tong Polle ja ryhtyy etsimään opettajaa, joka voisi opettaa hänelle thainyrkkeilyä. Kurt löytää Xian Chow -nimisen miehen, joka harjoittaa hänet ottelua varten. == Rooleissa == ==Tuotanto== ===Roolitus=== Elokuvan pääroiston Tong Pon rooliin haluttiin isokokoinen aasialaisen näköinen mies, joka osaisi thainyrkkeilyä. Vielä tuotannon alkuvaiheessa teknisenä neuvonantajana ja koreografina ollut Michel Qissi tarjoutui koe-esiintymään ja sai roolin. Qissi oli ennen elokuvauraansa harjoitellut muun muassa thainyrkkeilyä Belgiassa, mutta ei ollut geneettisesti aasialainen, joten hän kävi läpi usean tunnin maskeerauksen, jotta näyttäisi enemmän aasialaiselta.Kickboxer - Kickboxer de Mark DiSale jeanclaudevandamme.fr Viitattu 25.6.2011 Qissiä ei kuitenkaan mainita elokuvan lopputeksteissä. ===Käsikirjoitus=== Tuottaja Mark DiSalle oli kehitellyt Kickboxerin tarinan jo 1980-luvun alussa ja tarjosi sitä aluksi Sheldon Lettichille käsikirjoitettavaksi.Dokumentti Put Up Your Dux 2010 Viitattu 31.12.2011 Lettich suostui, mutta halusi tehdä tarinan Bloodsportista. Myöhemmin DiSalle sai Glenn A. Brucen tekemään elokuvan käsikirjoituksen. ==Vastaanotto== Video-oppaassa vuodelta 1994 Kari Salminen luonnehti Kickboxeria Van Dammen 1980-luvun halpiselokuvista myyttisimmäksi ja fasistisimmaksi, mutta valitteli taistelukohtausten leikkaamista VHS-versiossa kolmella minuutilla. Hän antoi elokuvalle kaksi tähteä viidestä, mikä vastaa sanallista arviota ”keskinkertainen”. ==Lähteet== ==Aiheesta muualla== * Leffatykin arvostelu Luokka:Yhdysvaltalaiset toimintaelokuvat Luokka:Vuoden 1989 yhdysvaltalaiset elokuvat Luokka:Elokuvat kamppailulajeista Luokka:Yhdysvaltalaiset independent-elokuvat Luokka:Cannon Groupin elokuvat
Pyhän uudelleen keksiminen

Pyhän uudelleen keksiminen: Uusi näkemys luonnontieteestä, järjestä ja uskonnosta () on Stuart Kauffmanin vuonna 2008 ilmestynyt kirja. Teoksessa Kauffman esittää, että luovuus, merkitys, tarkoituksellinen toiminta ja muut pyhänä pidetyt jumalallisuuden piirteet ovatkin maailmankaikkeuden ominaisuuksia, joita voidaan tutkia luonnontieteellisesti. Hänen käsityksensä luonnon jumalallisuudesta perustuu ns. emergenssin käsitteeseen. == Lähteet == == Aiheesta muualla == * Steve Paulson: God enough. Salon.com 19.11.2008. * Denis Noble: For a Redefinition of God. Science 20.6.2008. * Michael Shermer: Sacred Science: Using Faith to Explain Anomalies in Physics. Scientific American 20.9.2008. * James Cortese: Finding a place for God. Chron.com 7.8.2008. Luokka:Kirjat tieteenfilosofiasta Luokka:Yhdysvaltalaiset tietokirjat Luokka:Vuoden 2008 kirjat
Partsin hallitus

Juhan Partsin hallitus oli Viron tasavallan hallitus, joka toimi 10. huhtikuuta 2003 – 13. huhtikuuta 2005. Se oli pääministeri Juhan Partsin johtama koalitiohallitus, jonka muodostivat Res Publica, Reformipuolue ja Kansanliitto. Hallitus muodostettiin maaliskuun alun 2003 Riigikogun vaalien jälkeen. Res Publica ja Kansanliitto olivat noiden vaalien suurimmat voittajat. Reformipuoluekin oli saanut yhden edustajan lisää eli 19 edustajaa. Näiden lisäksi hallituspohjan muodostivat Res Publican 28 ja Kansanliiton 13 paikkaa. Hallituspuolueilla oli siis yhteensä 60 paikkaa 101-paikkaisessa parlamentissa. Sittemmin näistä hallituspuolueista Res Publica yhdistyi Isänmaaliiton kanssa Isänmaan ja Res Publican liitoksi ja Kansanliitto putosi pois Riigikogusta vuoden 2011 vaaleissa. Hallitus kuitenkin istui vain puolet vaalikaudesta, kun se kaatui Res Publicaan kohdistuneeseen hallituskriisiin vain kaksi vuotta nimittämisensä jälkeen. Seuraajaksi tuli Ansipin I hallitus, jossa Res Publican korvasi Keskustapuolue. == Hallituksen kokoonpano == Ministeri Tehtävissä Puolue Pääministeri Juhan Parts 10.4.2003–13.4.2005 Res Publica Ulkoministeri Kristiina Ojuland Rein Lang 10.4.2003–10.2.2005 21.2.2005–13.4.2005 Reformipuolue Reformipuolue Oikeusministeri Ken-Marti Vaher 10.4.2003–13.4.2005 Res Publica Sisäasiainministeri Margus Leivo 10.4.2003–13.4.2005 Kansanliitto Puolustusministeri Margus Hanson Jaak Jõerüüt 10.4.2003–22.11.2004 22.11.2004–13.4.2005 Reformipuolue Reformipuolue Valtiovarainministeri Tõnis Palts Taavi Veskimägi 10.4.2003–6.10.2003 6.10.2003–13.4.2005 Res Publica Res Publica Opetus- ja tiedeministeri Toivo Maimets 10.4.2003–13.4.2005 Res Publica Maatalousministeri Tiit Tammsaar Ester Tuiksoo 10.4.2003–2.4.2004 5.4.2004–13.4.2005 Kansanliitto Kansanliitto Talous- ja viestintäministeri Meelis Atonen Andrus Ansip 10.4.2003–13.9.2004 13.9.2004–13.4.2005 Reformipuolue Reformipuolue Sosiaaliministeri Marko Pomerants 10.4.2003–13.4.2005 Res Publica Alueministeri Jaan Õunapuu 13.4.2004–13.4.2005 Kansanliitto Väestöministeri Jaan Õunapuu Paul-Eerik Rummo 10.4.2003–13.4.2004 13.4.2004–13.4.2005 Kansanliitto Reformipuolue Ympäristömisteri Villu Reiljan 10.4.2003–13.4.2005 Kansanliitto Kulttuuriministeri Urmas Paet 10.4.2003–13.4.2005 Reformipuolue == Lähteet == Luokka:Viron hallitukset
Usvakärpässieni

Usvakärpässieni (Amanita simulans) on kärpässieniin kuuluva sienilaji. Se on lehtometsien laji, joka kasvaa haapojen seuralaisena. Suomessa laji on harvinainen ja sitä on tavattu muun muassa Turusta. == Lähteet == Luokka:Kärpässienet
Jarkko Määttä

Jarkko Määttä (s. 28. joulukuuta 1994 Iisalmi) on suomalainen mäkihyppääjä, joka edustaa Kainuun Hiihtoseuraa. Vuonna 2010 Määttä voitti mäkihypyn kesäkilpailujen alle 18-vuotiaiden Suomen mestaruuden ja sijoittui keväällä 2011 aikuisten SM-suurmäessä hopealle. Vuoden 2016 marraskuussa Määttä voitti normaalimäen vuoden 2017 Suomen mestaruuden Rovaniemellä. Maailmancupissa hän debytoi kauden 2010–2011 avauskilpailussa Rukalla ollen lopputuloksissa 47:s. Maaliskuussa 2011 hän oli Salpausselällä 30:s. Kaudella 2011–2012 Määttä ei yltänyt hyppäämissään maailmancupin osakilpailuissa pistesijoille. Kaudelle 2013–2014 Määttä nousi Suomen joukkueeseen mäkiviikolle. Oberstdorfin avauskilpailussa hän oli paras suomalainen sijoittuen 23:nneksi. Innsbruckin yhden kierroksen kilpailussa hän oli yhdeksäs. Vuonna 2014 Määttä osallistui ensimmäisiin olympialaisiinsa Sotšissa. Hän sijoittui normaalimäessä 33:nneksi, suurmäessä 43:nneksi ja joukkuekilpailussa kahdeksanneksi. Falunin MM-kilpailuissa 2015 Määttä sijoittui suurmäessä 22:nneksi, normaalimäessä 34:nneksi, joukkuemäessä yhdeksänneksi ja sekajoukkuemäessä kymmenenneksi. Niitä seuranneessa Salpausselän osakilpailussa hän saavutti uransa parhaan maailmancup-sijoituksensa oltuaan kahdeksas. Määttä sijoittui Lahden MM- kilpailuissa 2017 suurmäessä 27:nneksi, normaalimäessä 35:nneksi ja joukkuemäessä kuudenneksi. Pyeongchangin olympialaisissa 2018 hän oli suurmäessä 37:s ja joukkuemäessä kahdeksas. Saman vuoden Oberstdorfin lentomäen MM-kilpailuissa hän sijoittui joukkuekilpailussa kahdeksanneksi. Seefeldin MM-kilpailuissa 2019 hän sijoittui normaalimäessä 19:nneksi, suurmäessä 50:nneksi, joukkuemäessä kymmenenneksi ja sekajoukkuemäessä 11:nneksi. Planican lentomäen MM-kilpailuissa 2020 hän oli henkilökohtaisessa kilpailussa 37:s ja joukkuekilpailussa kahdeksas. Oberstdorfin MM-kilpailuissa 2021 hänet hylättiin normaalimäen karsinnassa. == Lähteet == * ===Viitteet=== ==Aiheesta muualla== * Jarkko Määtän kotisivut Luokka:Suomalaiset mäkihyppääjät Luokka:Vuonna 1994 syntyneet Luokka:Elävät henkilöt
Jürgen Veber

Jürgen Veber (s. 10. helmikuuta 1983 Pärnu) on virolainen taikuri ja jalkapalloilija, joka pelasi maalivahtina Warrior Valgassa ja JK Viljandissa. == Lähteet == Luokka:Virolaiset jalkapalloilijat Luokka:Vuonna 1983 syntyneet Luokka:Elävät henkilöt
Naisten 4 × 5 kilometrin viesti hiihdon maailmanmestaruuskilpailuissa 2011

Naisten 4 × 5 kilometrin viesti hiihdon maailmanmestaruuskilpailuissa 2011 järjestettiin 3. maaliskuuta. Kilpailuun osallistui 14 joukkuetta. Joukkueiden ensimmäiset kaksi hiihtäjää hiihtivät perinteisellä ja kaksi viimeistä vapaalla hiihtotavalla. == Tulokset == Sija Lähtönumero Maa Urheilijat Aika Ero kärkeen 1 Vibeke Skofterud Therese Johaug Kristin Størmer Steira Marit Bjørgen 53:30.0 13:58.8 13:47.7 12:58.3 12:45.2 5 Ida Ingemarsdotter Anna Haag Britta Johansson Norgren Charlotte Kalla 54:06.1 13:49.3 14:05.9 13:24.3 12:46.6 +36.1 3 Pirjo Muranen Aino-Kaisa Saarinen Riitta-Liisa Roponen Krista Lähteenmäki 54:29.8 13:56.6 14:03.6 13:20.3 13:09.3 +59.8 4 4 Marianna Longa Antonella Confortola-Wyatt Silvia Rupil Arianna Follis 54:56.1 13:47.9 14:56.3 13:18.7 12:53.2 +1:26.1 5 2 Stefanie Böhler Katrin Zeller Evi Sachenbacher-Stehle Nicole Fessel 55:11.8 14:20.9 14:08.5 13:23.5 13:18.9 +1:41.8 6 7 Valentina Novikova Alija Iksanova Julija Tšekaljova Olga Mihailova 55:45.4 14:26.6 14:50.4 12:56.6 13:31.8 +2:15.4 7 12 Anja Eržen Petra Majdic Vesna Fabjan Barbara Jezeršek 55:53.0 14:45.9 13:41.7 13:43.2 13:42.2 +2:23.0 8 14 Ewelina Marcisz Justyna Kowalczyk Paulina Maciuszek Agnieszka Szymańczak 56:19.2 14:52.7 13:34.7 13:46.0 14:05.8 +2:49.2 9 10 Kikkan Randall Holly Brooks Elizabeth Stephen Jessica Diggins 56:24.7 14:28.1 14:55.8 13:35.2 13:25.6 +2:54.7 10 8 Madoka Natsumi Masako Ishida Yuki Kobayashi Michito Kashiwabara 56:25.8 14:28.8 14:13.5 13:46.9 13:56.6 +2:55.8 11 9 Elena Kolomina Oksana Jatskaja Tatjana Rošina Svetlana Malahova-Šiškina 56:31.2 14:14.5 14:30.0 14:21.5 13:25.2 +3:01.2 12 11 Katerina Grigorenko Lada Nesterenko Valentyna Ševtšenko Maryna Antsybor 56:52.6 14:46.2 15:17.1 13:14.7 13:34.6 +3:22.6 13 6 Aurore Jéan Laure Barthélémy Célia Bourgeois Emilie Vina 56:53.2 15:15.0 14:45.3 13:18.2 13:34.7 +3:23.2 14 13 Daria Gaiazova Perianne Jones Chandra Crawford Brooke Gosling 58:19.2 14:37.6 15:11.7 13:59.3 14:30.6 +4:49.2 == Lähteet == * Kilpailun tulokset Luokka:Hiihdon maailmanmestaruuskilpailut 2011
Oleksandr Bilanenko

Oleksandr Viktorovytš Bilanenko (; s. 8. tammikuuta 1978 Sumy) on ukrainalainen ampumahiihtäjä. Bilanenko on kilpaillut maailmancupissa kaudesta 1999-2000 lähtien. Hänen paras osakilpailusijoituksensa on seitsemäs tila Östersundin takaa-ajosta kaudelta 2004-2005\. Bilanenko oli samalla kaudella maailmancupin kokonaiskilpailussa kahdeskymmenes. Bilanenko osallistui MM- kisoihin ensimmäistä kertaa vuonna 2000. Hänen paras henkilökohtainen sijoituksensa MM-kisoista on kahdeksas sija, jonka hän saavutti Oberhofin kisoissa 2004 sekä yhteislähdöstä että normaalimatkalta. Bilanenko voitti pronssia viestistä Hanti-Mansijskin kisoissa 2011. Bilanenko on osallistunut olympialaisiin vuodesta 2002 lähtien. Hän on ollut joka kerralla mukana maansa viestijoukkueessa, joka sijoittui seitsemänneksi sekä Salt Lake Cityssä 2002 että Torinossa 2006. Bilanenko sai parhaan henkilökohtaisen sijoituksensa Vancouverissa 2010, kun hän oli normaalimatkalla 22. == Lähteet == Luokka:Ukrainalaiset ampumahiihtäjät Luokka:Vuonna 1978 syntyneet Luokka:Elävät henkilöt
Viiksihait

Viiksihait (Ginglymostomatidae) on partahaikaloihin kuuluva trooppisissa merissä tavattava kalaheimo. == Lajit == Vanhimmat viiksihaiden heimoon kuuluvien fossiilien on ajoitettu olevan peräisin jurakauden loppupuolelta. Nykyään heimoon kuuluu kolme lajia, jotka jaetaan kahteen tai kolmeen sukuun. Lajit ja suvut ovat: *Viiksihai (Ginglymostoma cirratum) *Ruosteviiksihai (Nebrius ferrugineus) *Levyviiksihai (Pseudoginglymostoma brevicaudatum syn. Ginglymostoma brevicaudatum) Aikaisemmin levyviiksihain katsottiin kuuluvan viiksihain kanssa samaan sukuun, mutta nykyään se on erotettu omaksi suvukseen. Eräät tutkijat sijoittavat sen myös täysin omaan heimoonsa Pseudoginglymostomatidae. == Anatomia == Viiksihaiden heimon lajit ovat pieniä tai suurehkoja haita. Suurimmat lajit viiksihai ja ruosteviiksihai saavuttavat kolmen metrin pituuden. Lajeilla on kaksi selkäevää ja pyrstöevä on lyhyt verrattuna pään ja ruumiin pituuteen. Kuonossa on lyhyet tai pitkät viiksisäikeet. Suu on melko pieni ja hammasrivejä on kummassakin leuassa noin 30. Hampaat ovat teräväkärkiset. Kidusaukkoja on viisi, joista neljäs ja viides sijaitsevat hyvin lähellä toisiaan. Viiksihaiden ravintoa ovat kalat, ravut ja muut äyriäiset, seepiat, mustakalat, merisiilit ja korallieläimet. Kalat tunnustelevat kuonollaan pohjaa ja imaisevat ravinnon suuhunsa. Ravintonsa viiksihailajit etsivät erityisesti yöaikaan. Viiksihai ja ruosteviiksihai ovat ovovivipaarisia ja viiksihainaaras voi synnyttää jopa 30 poikasta. Ruosteviiksihaiden poikaset voivat kohdussa ollessaan syödä muita poikasia. Levyviiksihain lisääntymisestä ei ole tarkkaa tietoa, mutta naaraslevyviiksihai on vankeudessa muninut munakotelon ja ne voivat olla luonnossakin ovipaarisia. == Levinneisyys == Viiksihaiden lajeja tavataan kaikissa maailman valtamerissä. Niitä tavataan Afrikan rannikolta, Yhdysvaltain itärannikolta Brasiliaan, Japanista Australiaan ulottuvalla merialueella ja Tyynenmeren itäosissa Meksikosta Peruun. Lajit elävät lähellä pintaa ja rannikoita ja niitä tavataan harvoin yli 70 metrin syvyydestä. Ne viihtyvät erityisesti kivikkoisilla pohjilla ja koralliriutoilla. == Lähteet == Luokka:Hait
Red Riding Hood – Punahilkka

Red Riding Hood – Punahilkka on Catherine Hardwicken ohjaama yhdysvaltalainen fantasiaelokuva. Sen on tuottanut Leonardo DiCaprio ja käsikirjoittanut Davide Leslie Johnson, jonka aikaisempia töitä on muun muassa elokuva Ottolapsi. Se perustuu osin vanhaan Punahilkka-satuun. == Juoni == Elokuva sijoittuu keskiaikaiseen kylään, jota vaanii metsässä oleskeleva ihmissusi. Valerie (Amanda Seyfried) on kaunis nuori nainen, joka rakastuu orpoon metsuriin, Peteriin (Shiloh Fernandez). Hänen perheensä ei hyväksy tätä vaan haluaa, että Valerie nai rikkaan Henryn (Max Irons) Peterin sijaan. Valerie ja Peter aikovat paeta yhdessä, kun Valerien sisar kuolee ihmissuden tappamana. Kylän asukkaat kutsuvat paikalle kuuluisan ihmissusimetsästäjä Isä Solomonin (Gary Oldman) saadakseen ihmissuden tapetuksi. Solomon varoittaa kylän asukkaita, että susi, joka ottaa ihmisen hahmon päivisin, voi olla kuka vain kylän asukkaista. == Rooleissa == == Lähteet == == Aiheesta muualla == * Virallinen sivusto * * Elokuva Finnkinossa Luokka:Vuoden 2011 yhdysvaltalaiset elokuvat Luokka:Yhdysvaltalaiset fantasiaelokuvat Luokka:Ihmissusielokuvat Luokka:Catherine Hardwicken ohjaamat elokuvat
Étienne-Léon de Lamothe-Langon

Étienne-Léon de Lamothe-Langon (1. huhtikuuta 1786 – 24. huhtikuuta 1864) oli ranskalainen kirjailija, joka teki etenkin väärennettyjä muistelmia ja historiankirjoja. Yhteensä hän julkaisi noin 400 proosa- ja runomuodossa kirjoittamaansa teosta, mikä vastaa noin 1 500 käsikirjoitusnidettä.Sarsila ==Elämäkerta== Étienne-Léon de Lamothe-Langon syntyi 1. huhtikuuta vuonna 1786 toulouselaiseen aatelisperheeseen. Vielä tuolloin hänen nimensä oli Étienne- Léon de Lamothe. Vallankumoukselliset surmasivat hänen isänsä Ranskan vallankumouksen yhteydessä vuonna 1794. Isän kuoltua Lamothe-Langonin äiti antoi tämän vastata pitkälle itsestään. Koulun sijaan Lamothe-Langon vietti aikaansa kotikirjastossaan. Hän ryhtyi kirjailijaksi 16-vuotiaana ja kirjoitti seuraavan neljän vuoden aikana muun muassa neljä tragediaa, kuusi komediaa ja yhden romaanin. Hän oli julkaissut 22-vuotiaana jo neljä romaania. Niistä menestynein, viisiosainen trubaduuritarina, käännettiin saksaksi, englanniksi ja italiaksi. Lamothe-Langon pääsi 25-vuotiaana Toulousen aliprefektiksi. Hän toimi ensin Napoleonin hallinnon osana, mutta yritti tämän kukistuttua luoda välejä valtaan nousseiden kuningasmielisten kanssa, mutta huonoin tuloksin.Sarsila 1987, s. 124 Kun Lamothe-Langon ei saanut uutta hallintovirkaa, hän alkoi harjoittamaan täysimittaista kirjoittamista. Vuodesta 1817 hän alkoi käyttää itsestään nimitystä de Lamothe-Langon. Seuraavien 17 vuoden aikana hän kirjoitti 24 muistelmateosta, joiden sisällön hän keksi paljolti omasta päästään. Kuitenkin hän kirjoitti ne siten, että ne vaikuttivat aidoilta. Esimerkiksi vuonna 1834 julkaisemassaan kirjassa Napoleon Bonaparten muistelmia () hän väitti Napoleonin viimeistelleen teoksen ollessaan vankina Elban saarella. Vuonna 1829 hän julkaisi peräti neljä ilmeisen merkittävää muistelmaa, joissa kaikissa hän väitti kirjoittajien olevan Ranskan historian merkkihenkilöitä, tai näiden lähipiiriin kuuluvia. Samana vuonna hän julkaisi myös teoksen Inkvisition historia I-III (). Samoin kuin väärentämissään muistelmissa, Lamothe-Langon esitti teoksen oikeana historiantutkimuksena, vaikka tosiasiassa kyseessä oli historiallinen romaani.Sarsila 1987, s. 125 Lamothe-Langon tienasi teoksillaan hyvin ja pystyi elämään kirjoittamisellaan, toisin kuin suurin osa tuon ajan kirjailijoista.Sarsila 1987, s. 126 Hän kuitenkin väsyi kirjoittamiseen ja kuvaili itse, että hänen mielikuvituksensa ja elinvoimansa ehtyivätSarsila 1987, s. 127. Étienne-Léon de Lamothe-Langon kuoli Pariisissa 24. huhtikuuta 1864. ==Lähteet== * ===Viitteet=== Luokka:Ranskalaiset kirjailijat Luokka:Väärentäjät Luokka:Vuonna 1786 syntyneet Luokka:Vuonna 1864 kuolleet
Serhi Semenov

Serhi Oleksandrovytš Semenov (; s. 28. heinäkuuta 1988 Tšernihiv) on ukrainalainen ampumahiihtäjä. Hän edustaa seuratasolla Ukraina Tšernihiviä. == Arvokilpailut == Semenov osallistui olympialaisiin ensimmäistä kertaa 2010. Tuolloin hän oli sprintissä 33., normaalimatkalla 52. ja takaa-ajossa 39. Semenov kilpaili vuonna 2011 Hanti-Mansijskin MM-kisoissa, joissa hänen paras henkilökohtainen sijoituksensa oli 15. tila takaa-ajosta. Hän oli samoissa kisoissa mukana maansa pronssia voittaneessa viestijoukkueessa. Sotšin olympialaisissa 2014 hän sijoittui normaalimatkalla yhdeksänneksi. Kontiolahden MM-kilpailuissa 2015 hän oli normaalimatkalla viides ja takaa- ajossa yhdestoista. Oslon MM-kilpailuissa 2016 hän sai pronssia sprintissä sekä oli takaa-ajossa ja yhteislähdössä kahdeksas. Hochfilzenin MM- kilpailuissa 2017 hän sijoittui normaalimatkalla viidenneksi ja takaa-ajossa 15:nneksi. == Maailmancup == Semenov on kilpaillut maailmancupissa kaudesta 2009–2010 lähtien. Hän saavutti ensimmäisen palkintosijansa oltuaan kolmas Sotšin normaalimatkalla kaudella 2012–2013. Hän voitti kaudella 2014–2015 normaalimatkojen maailmancupin sijoituttuaan toiseksi Östersundin ja kolmanneksi Holmenkollenin normaalimatkalla. Kaudella 2015–2016 hän oli kolmas Oslon MM-sprintissä. Kaudella 2016-2017 hän on ollut Anterselvan normaalikilpailussa kolmas. == Lähteet == Luokka:Ukrainalaiset ampumahiihtäjät Luokka:Vuonna 1988 syntyneet Luokka:Elävät henkilöt
Alexis Bœuf

Alexis Bœuf (s. 4. maaliskuuta 1986 Chambéry) on ranskalainen uransa lopettanut ampumahiihtäjä. Bœuf kilpaili maailmancupissa vuodesta 2008 lähtien. Hän voitti yhden osakilpailun, Presque Islen takaa-ajon kaudella 2010-2011. Bœuf osallistui MM-kisoihin ensimmäistä kertaa vuonna 2011 ja voitti yhden mitalin, pronssia sekaviestistä. Ruhpoldingin MM-kilpailuissa 2012 hän sai hopeaa miesten viestissä. Lisäksi hän sijoittui sprintissä yhdeksänneksi. Nové Měston MM-kilpailuissa 2013 hän sai hopeaa sekä miesten viestissä että sekaviestissä, oli kuudes sprintissä ja kahdeksas takaa-ajossa. Bœuf kilpaili myös maastohiihdossa. Hän sijoittui Oslon MM-kilpailujen 2011 sprintissä 35:nneksi. Davosin maailmancup-sprintissä joulukuussa 2010 hän oli 20:s. Bœuf lopetti uransa kauden 2014-2015 Hochfilzenin pikakilpailun jälkeen. == Lähteet == Luokka:Ranskalaiset ampumahiihtäjät Luokka:Ranskalaiset maastohiihtäjät Luokka:Vuonna 1986 syntyneet Luokka:Elävät henkilöt
Kermadecin hauta

Kermadecin hauta on maapallon syvimpiä syvänmeren hautoja: Sen suurin syvyys on 10 047 metriä. Haudan löysi brittiläinen retkikunta vuonna 1889. Nimensä se on saanut ranskalaisen kapteenin Jean-Michel Huon de Kermadecin mukaan. Hauta on muodostunut Tyynenmeren laatan alityönnöstä Indo-Australian laattaa vasten. Se on yli tuhannen kilometrin pituinen ulottuen Kermadecin selänteen ja Kermadecsaarten itäpuolelta, läheltä Uuden-Seelannin Pohjoissaaren koilliskärkeä Monowain merenalaisen vuoren koillispuolelta paikkaan, jossa se yhtyy Louisvillen merenalaiseen vuoristoon. Tongan hauta on merkkinä alityönnön jatkumisesta tämän pisteen jälkeen. Kermadecin haudan eteläpuolella alityönnöstä on merkkinä matalampi Hikurangin hauta. Kermadecin haudan erityispiirre ovat sen poikkeuksellisen jyrkät reunat. ==Lähteet== ==Aiheesta muualla== * Consejo Superior de Investigaciones Cientificas: Aplicación del Modelo 2D a las Fosas de Tonga y Kermadec Luokka:Uuden-Seelannin maantiede Luokka:Tyynimeri Luokka:Syvänmeren haudat
Ghanan lippu

Ghanan lippu otettiin käyttöön 6. maaliskuuta 1957. Lipun värit, ylhäältä alaspäin luetellen punainen, keltainen ja vihreä, otettiin Etiopian lipusta, sillä lipun suunnitellutta Ghanan ensimmäistä presidenttiä Kwame Nkrumahia innoitti Etiopia, joka oli torjunut eurooppalaisen siirtomaavalloituksen. Lipun mittasuhteet ovat 2:3. Monet Ghanan jälkeen itsenäistyneet Afrikan siirtomaat kopioivat sen lippua. Lipussa esiintyvä musta tähti, joka tunnetaan myös Afrikan vapauden ”yksinäisenä tähtenä”, oli Black Star -varustamon tunnus. Väreistä punainen kuvaa vapauden puolesta vuodatettua verta, keltainen maan vaurautta ja vihreä ympäröivää luontoa. == Lähteet == Luokka:Valtioiden liput lippu
Lukas Hofer

Lukas Hofer (s. 30. syyskuuta 1989 Bruneck, Etelä-Tiroli, Italia), on italialainen ampumahiihtäjä. Hoferin ensimmäinen kilpailu maailmancupissa oli vuonna 2009. Vuoden 2011 maailmanmestaruuskisoissa hän otti pronssia yhteislähtökilpailussa. Se oli hänen ensimmäinen aikuisten arvokisamitalinsa sekä ensimmäinen sijoitus kolmen parhaan joukkoon maailmancupissa. Aiemmin hän oli ollut maailmancupissa parhaimmillaan kuudes. Hän sijoittui samoissa kisoissa lisäksi yhdeksänneksi takaa-ajossa. Kauden 2010–2011 maailmancupin kokonaiskilpailussa hän oli sijalla 12 ja yhteislähtöcupissa viides. Ruhpoldingin MM-kilpailuissa 2012 Hofer sijoittui takaa-ajossa 13:nneksi. Nové Měston MM-kilpailuissa 2013 hän oli normaalimatkalla seitsemäs, takaa-ajossa 11:s ja pikakilpailussa 14:s. Hän oli samalla kaudella toinen Hanty-Mansijskin maailmancupin pikakilpailussa. Ensimmäisen maailmancupvoittonsa hän saavutti Anterselvan pikakilpailussa tammikuussa 2014 jakaessaan voiton Simon Schemppin kanssa. Sotšin olympialaisissa 2014 Hofer oli mukana Italian pronssia voittaneessa sekaviestijoukkueessa. Pikakilpailussa hän oli kahdestoista ja normaalimatkalla neljästoista. Pyeongchangin olympialaisissa 2018 hän hiihti kolmannen osuuden Italian saadessa jälleen pronssia sekaviestissä. Pikakilpailussa ja takaa-ajossa hän oli kymmenes. Hän sijoittui maailmancup- kaudella 2017–2018 toiseksi Oslon ja kolmanneksi Tjumenin takaa- ajokilpailuissa. Maailmancupin kokonaiskilpailussa hän oli viides, normaalimatkan ja takaa-ajon cupeissa neljäs. Kaudella 2018–2019 Hofer sijoittui kolmanneksi Oberhofin takaa-ajossa. Östersundin MM-kilpailuissa 2019 hän saavutti hopeaa ensimmäistä kertaa arvokisaohjelmassa olleessa sekapariviestissä ja pronssia sekaviestissä. Normaalimatkalla hän sijoittui viidenneksi. Oslon maailmancupissa hän oli pikakilpailussa toinen. Maailmancupin kokonaiskilpailussa hän sijoittui kymmenenneksi. Anterselvan MM- kilpailuissa 2020 hän saavutti hopeaa sekaviestissä ja oli normaalimatkalla kolmastoista. Pokljukan MM-kilpailuissa 2021 hän oli yhteislähdössä seitsemäs, pikakilpailussa kolmastoista ja takaa-ajossa viidestoista. Kaudella 2020-2021 hän sijoittui Nove Meston toisessa pikakilpailussa kolmanneksi. Hän voitti Östersundin pikakilpailun. Seuraavan päivän takaa-ajossa hän oli kolmas. Maailmancupin kokonaiskilpailussa hän sijoittui kahdeksanneksi. Seuraavalla kaudella hän oli kolmas Kontiolahden takaa-ajokilpailussa. Pekingin olympialaisissa hän sijoittui takaa-ajossa neljänneksi ja pikakilpailussa 14:nneksi. Nové Měston MM-kilpailuissa 2024 hän oli takaa-ajossa yhdeksäs. Hofer voitti junioreiden maailmanmestaruuden pikamatkalla ja takaa- ajokilpailussa Canmoressa 2009. Nuorten MM-pronssia hän sai viestissä Ruhpoldingissa 2008. EM-kilpailuissa hän saavutti aikuisten sarjassa pronssia pikamatkalla Ridnaun-Val Ridannassa 2011. Rulla-ampumahiihdon MM-kilpailuissa hän sai kultaa pikamatkalla ja hopeaa takaa-ajokilpailussa Forni Avoltrissa 2013. == Lähteet == *Profiili IBU:n tietokannassa Luokka:Italialaiset ampumahiihtäjät Luokka:Italialaiset olympiamitalistit Luokka:Vuonna 1989 syntyneet Luokka:Elävät henkilöt
Kairapalmut

Kairapalmut (Pandanus) on kairapalmukasvien suku, johon kuuluu yli 600 lajia. Ne kasvavat luonnonvaraisina Afrikassa ja Aasian trooppisissa osissa sekä Tyynenmeren saarilla. Niillä on tyypillisesti runsas, miekkamaisten lehtien muodostama lehvästö ja hoikka runko, jota tukevat ilmajuuret.Pandanus Encyclopedia Britannica Jokaisen lehden reunassa ja keskellä on rivi pieniä mutta teräviä piikkejä. Kairapalmut ovat kaksikotisia ja tuulipölytteisiä: kermanvalkoiset hedekukinnot roikkuvat oksien päästä ja niistä pöllähtää helposti siitepölyä. Emikukinnot muodostavat pieniä palloja, ja niistä kehittyy ananaksen näköisiä hedelmiä.Pandanus Primer Virtual Herbarium Monia kairapalmulajeja viljellään hyötykasveina. Pandanus tectorius -lajin lehdistä punotaan mattoja ja koreja, sen kukista saadaan eteerisiä öljyjä ja hedemiä käytetään ravinnoksi.Mengkuang or Seashore pandan Wild Singapore Pandanus amaryllifolius on suosittu maustekasvi.Pandanus amaryllifolius chow Pandanus utilis -lajista ei tunneta luonnonvaraisia kantoja lainkaan, ja sitä viljellään ympäri maapalloa trooppisilla alueilla.Pandanus utilis Bory Protabase == Lajeja == * maustekairapalmu (Pandanus amaryllifolius) * hiekkakairapalmu (Pandanus kirkii) * timorinkairapalmu (Pandanus sanderi) * kirjokairapalmu eli kirjokairapalmio (Pandanus tectorius) * madagaskarinkairapalmu eli madagaskarinkairapalmio (Pandanus utilis)Suomen Lajitietokeskus: Kairapalmut – Pandanus Viitattu 9.2.2022. * tuoksukairapalmu (Pandanus odorifer) * mombasankairapalmu eli mombasankairapalmio (Pandanus rabaiensis) == Lähteet == == Aiheesta muualla == * Finto: Kassu – Kasvien suomenkieliset nimet: Pandanus Luokka:Kairapalmukasvit
Janne Westerlund

Janne Westerlund (s. 6. marraskuuta 1973 Vehkalahti) on suomalainen muusikko ja kuvataiteilija. Westerlundin ura alkoi 1990-luvun alussa Haminassa, jossa hän perusti Sweetheart-yhtyeen ystäviensä kanssa. Vuodesta 2001 lähtien hän on soittanut Circlessä ja Pharaoh Overlordissa. Vuonna 2004 Westerlund perusti Plain Ride -yhtyeenhttp://www.plainride.com/ . Vuosien aikana Westerlund on vaikuttanut myös yhtyeissä Chainsmoker, Kirvasto, Ektroverde, Itäväylä ja The Lousy Lovers.http://www.discogs.com/artist/Janne+Westerlund Syksyllä 2012 Westerlundilta ilmestyi ensimmäinen soololevy, "Oran". Westerlundin pääinstrumentti on kitara, mutta soolokeikoillaan hän soittaa myös banjoa ja dulcimeria http://www.ilosaarirock.fi/2009/kohti_rokkia/kasettiaseman_kesaterveiset5.html . Vuonna 2013 Westerlund sävelsi soundtrack-albumin Jyrki Nissisen sarjakuvakirjaan Kehittymättömät ufot. "Marshland", Westerlundin toinen soololevy, ilmestyi tammikuussa 2015 Ektro Recordsin kauttahttp://www.kaleva.fi/blogit/kalevan-blogit/pahki-kirjoituksia- musiikista/131/plain-riden-monitoimimies-westerlund-kraut-on-tays/4418/ . ==Diskografia== ===Chainsmoker=== * 2001: Guarana Planet, CD (Bad Vugum) * 2003: Stations, CD (BV2 Produktions/Bad Vugum) ===Circle=== Katso Circlen diskografia ===Pharaoh Overlord=== Katso Pharaoh Overlordin diskografia ===Plain Ride=== * 2005: Oh The Flow, CD (Ektro Records) * 2007: Strange Trial, CD (Ektro Records) * 2009: House on the Hill, CD (Ektro Records) * 2011: Stonebridge, CD (Ektro Records) * 2014: Skeleton Kites, LP/CD (Ektro Records) ===Soolo=== * 2012 Oran, CD * 2013 Kehittymättömät ufot, soundtrack LP/CD Jyrki Nissisen sarjakuvaan * 2015 Marshland, LP/CD * 2017 There's a Passage (Ektro Records) * 2019 Bell (Ektro Records) * 2023 Talvikaravaani ===Sweetheart=== * 1991: Mr. Cocktail / White-Eye, 7" (Bad Vugum) * 1992: Forestside / Rag Paradise, 7" (Bad Vugum) * 1992: Well-Dressed Meat, LP/CD (Bad Vugum) * 1993: Branchline / Diesel Engine, 7" (Bad Vugum) * 1994: An Ordinary Family Visits Hell, LP/CD (Bad Vugum) * 1996: Intoxicated Boom Boom, CD (Bad Vugum) * 1998: Stitches Removal Day, CD (Bad Vugum) ==Lähteet== ==Aiheesta muualla== * http://www.soundcloud.com/jannewesterlund * http://www.facebook.com/westerlund.janne * http://www.facebook.com/plainride * http://www.circlefinland.com/ * Janne Westerlund lauluntekijänä Luokka:Suomalaiset muusikot Luokka:Suomalaiset säveltäjät Luokka:Suomalaiset sanoittajat Luokka:Vuonna 1973 syntyneet Luokka:Elävät henkilöt
How Will I Know

__NOTOC__ How Will I Know on neljäs single Whitney Houstonin omaa nimeä kantavalta debyyttialbumilta. Kappaleen sanoittivat George Merrill ja Shannon Rubicam Boy Meets Girl -yhtyeestä. Alun perin kappale oli tarkoitettu Janet Jacksonille. Joulukuussa 1985 se aloitti Yhdysvaltojen Billboard Hot 100 -singlelistalla sijalla 60, ja nousi lopulta ykköseksi helmikuussa 1986.The Hot 100 - The week of December 7, 1985 Billboard. Viitattu 20.3.2017 Siitä tuli Houstonin toinen ykköskappale Yhdysvalloissa, ja Suomessa se nousi virallisen listan sijalle 5. == Kappaleet == === USA 7″ === ;A-puoli # ;B-puoli # * === Saksa 12″ vinyyli & Maxi-CD === ;A-puoli # ;B-puoli # * # === Saksa 12″ vinyyli === ;A-puoli # # * # == Lähteet == Luokka:Vuoden 1985 kappaleet Luokka:Whitney Houstonin kappaleet Luokka:Billboard Hot 100 -listan ykköset
Johan Reyner

Johan Reyner oli 1600-luvulla elänyt hollantilainen kauppias, joka laati yhden varhaisimmista hollanninkielisistä pikakirjoitusjärjestelmistä. Reyner oli tutustunut aikaisempiin englantilaisiin pikakirjoitusjärjestelmiin, ja julkaisi vuonna 1673 hollanninkielisen järjestelmän, joka perustui Sheltonin järjestelmään. Reyner sai järjestelmälle patentin, jonka mukaan hänellä oli yksinoikeus sen opettamiseen 15 vuodeksi. Vuonna 1685 Reyner julkaisi järjestelmästä toisen version, jossa oli vaikutteita myös Johannes Gosens van Helderenin vuonna 1679 julkaisemasta järjestelmästä. Ei tiedetä, kuinka laajaa käyttöä Reynerin järjestelmällä oli, mutta ainakin tunnettu hollantilainen lingvisti Lambert ten Kate käytti sitä. == Lähteet == Luokka:Pikakirjoittajat Luokka:Kauppiaat Luokka:Alankomaalaiset henkilöt Luokka:1600-luvulla eläneet Luokka:Syntymävuosi tuntematon Luokka:Kuolinvuosi tuntematon
Lauantaimakkara

Lauantaimakkara on miedonmakuinen vaalea leikkelemakkara, jonka pääraaka- aineena on sianliha tai eri lihalajien sekoitus. Perunatärkkelyksen ansiosta makkaran rakenne on tasainen ja sileä.Raholan syötäviä sanoja Viitattu 12.3.2011. Lauantaimakkaraa ei tunneta Suomen ulkopuolella,Kaisa Häkkinen: Mistä on peräisin nimi lauantaimakkara?, Tiede-lehti 6/2005 (28.9.2005) Viitattu 31.10.2018. joskin samantapaisia makkaralaatuja on muuallakin. Suomessa lauantaimakkaraa alettiin valmistaa 1920-luvun lopussa. Elannon valikoimiin se tuli 1928.https://www.mtvuutiset.fi/makuja/artikkeli/lahes- jokainen-muistaa-lapsuudestaan-kaikkien-aikojen-hittimakkaran-maistuuko-viela- sinulle/6286932#gs.s0nhe5 Lauantaimakkara lienee nimetty tuolloin sunnuntaimakkaraksi kutsutun lyoninmakkaran innoittamana. Tuohon aikaan uusia tehdastekoisia makkaroita pidettiin tavallista tasokkaampana ravintona niiden tasaisen ja hienojakoisen rakenteen vuoksi. Tällaiset herkut sopivat viikonloppuun, kun työläiset olivat saaneet viikoittaisen tilipussinsa. Lauantaimakkaran tyypillisiä valmistusaineita ovat sianliha, vesi, perunajauho, silava, stabilointiaineet, suola, kamara, glukoosi, soijaproteiini, arominvahvenne, hapettumisenestoaine, säilöntäaine ja mausteet kuten korianteri, pippuri ja inkivääri. Sianlihan ohella käytetään toisinaan naudan- tai broilerinlihaa. Atria 500g Lauantaimakkara tanko, ainesosat Viitattu 12.3.2011.Snellman, Lauantaimakkara Viitattu 12.3.2011.Lauantaimakkara 300 g Viitattu 12.3.2011. Saarioinen lopetti lauantai­makkaran valmistuksen vuonna 2021. Nykyisiä valmistajia ovat muun muassa Atria ja Makuliha. == Lähteet == == Aiheesta muualla == * Lauantaimakkara, fineli.fi Luokka:Makkarat Luokka:Suomalainen keittiö
Tennispallobiisi

"Tennispallobiisi" on rap-artisti Steen1:senä tunnetun Seppo Lampelan ja näyttelijä Jussi Lammen ensimmäinen yhteissingle heidän ensimmäiseltä yhteiseltä studioalbumiltaan Bensaahan ne pojat tuli hakemaan. Singlellä vierailee Seppo Lampelan tytär Kastanja.http://www.iltalehti.fi/perhe/200705286145514_pr.shtmlhttp://www.basso.fi/keskustelu/60788/lampela- lampi-bensaahan-ne-pojat-tuli-hakemaan-010411/s/0 Single julkaistiin Monsp Recordsin kautta 28. helmikuuta 2011. Kappale perustuu tarinaan, jonka Jussi Lampi kertoi Seppo Lampelalle. == Kappaleet == # == Lähteet == Luokka:Seppo Lampelan kappaleet Luokka:Vuoden 2011 kappaleet
Above

Above on yhdysvaltalaisen grunge- ja vaihtoehtorock-yhtye Mad Seasonin vuonna 1995 julkaisema albumi. Se jäi yhtyeen ainoaksi julkaisuksi. Se äänitettiin Bad Animals Studiossa Seattlessa. Albumilta julkaistiin samana vuonna yhteensä kolme singleä: "River of Deceit", "I Don't Know Anything" ja "Long Gone Day". Albumin kansitaide on yhtyeen laulajan, Layne Staleyn käsialaa. == Kappaleet == # # # # # # # # # # == Arvioita == *Soundi: == Lähteet == Luokka:Vuoden 1995 albumit Luokka:Vuoden 1995 esikoisalbumit Luokka:Yhdysvaltalaiset rockalbumit
Kokkolan öljyvarastopalo 1973

Kokkolan öljyvarastopalo (Esson suurtulipalo) oli Kokkolan Ykspihlajassa 23. toukokuuta 1973 öljy-yhtiö Esson varastoalueella syttynyt tulipalo. Viallisen venttiilin kuumenemisesta alkunsa saaneessa palossa tuhoutui erityyppisiä palavia nesteitä noin 10,8 miljoonaa litraa. Palo oli vuoteen 1990 saakka Suomen historian suurin tulipalo. ==Lähteet== * Sulo Saari: Pienen kaupungin suuret palot. ISBN 952-5179-21-4 * Palontorjunta-lehti 6/1973 === Viitteet === == Aiheesta muualla == * Ylen Elävä arkisto: Ykspihlajan öljyvaraston suurpalo pimensi Kokkolan taivaan Suurpalo 1973 Luokka:Tulipalot Suomessa Luokka:Vuoden 1973 onnettomuudet Luokka:1970-luvun onnettomuudet Suomessa Luokka:1970-luvun tulipalot Luokka:Teollisuuspalot
Fariha Fathimath

Fariha Fathimath (s. 10. maaliskuuta 1987) on malediivilainen uimari. Hän osallistui Sydneyn olympialaisiin 2000 vain 13-vuotiaana ollen maansa nuorin olympiaurheilija. Fathimath osallistui 50 metrin vapaauintiin, jossa hän oli 69. ajallaan 32,36 sekuntia. == Lähteet == Luokka:Malediivilaiset uimarit Luokka:Vuonna 1987 syntyneet Luokka:Elävät henkilöt
Kaarinan kirkko

Kaarinan kirkko on Kaarinan kaupungin nykyisen keskustan tuntumassa, Hovirinnassa sijaitseva kirkkorakennus, joka toimii Kaarinan seurakunnan pääkirkkona. Tammikuussa 1991 aikaisempi Kaarinan seurakunta jaettiin kahdeksi seurakunnaksi Kaarinan ja Turun välistä rajaa myöten. Turun Katariinanseurakunnan kirkoksi tuli entinen Kaarinan kirkko, jota alettiin kutsua Pyhän Katariinan kirkoksi. Hovirinnan seurakuntakeskuksesta tuli tuolloin uusi Kaarinan kirkko. Kaarinan kirkon on suunnitellut Arkkitehtitoimisto Pitkänen, Laiho & Raunio. Punatiiliverhoillun rakennuskompleksin sisustuksessa on yhdistelty erilaisia puumateriaaleja. Eri tasoihin, muotoihin ja väreihin sommitellut puuelementit muodostavat alttariseinälle kuvan kärsivästä Kristuksesta. Kirkkotekstiilit on suunnitellut tekstiilitaiteilija Raija Rastas. ==Lähteet== * * * == Aiheesta muualla == Luokka:Suomen kivikirkot Luokka:Varsinais-Suomen kirkkorakennukset luokka:Kaarinan rakennukset ja rakennelmat
Malick Fall

Malick Fall (s. 11. joulukuuta 1985) on senegalilainen uimari. Hän on osallistunut olympialaisiin kolme kertaa vuodesta 2000 lähtien. Fall osallistui Sydneyn kisoissa 2000 100 metrin rintauintiin 14 vuoden ikäisenä ja on näin ollen maansa historian nuorin olympiaurheilija. Hän sijoittui tuolloin 62:ksi. Fall osallistui seuraavissa kisoissa kolmelle matkalle ja toimi Senegalin lipunkantajana avajaisissa. Hänen paras kisasijoituksensa oli 40. tila 100 metrin rintauinnista. Fall kilpaili samalla matkalla myös Pekingin olympialaisissa 2008, joissa hän sijoittui 48:nneksi. == Lähteet == Luokka:Senegalilaiset uimarit Luokka:Vuonna 1985 syntyneet Luokka:Elävät henkilöt
Mario Gavranović

Mario Gavranović (s. 24. marraskuuta 1989 Lugano, Sveitsi) on sveitsiläinen jalkapalloilija. Hän edustaa kroatialaista Dinamo Zagrebia ja on pelipaikaltaan hyökkääjä. == Seurajoukkueura == Gavranović aloitti ammattilaisuransa Luganosta kaudella 2006–2007. Vuonna 2008 hän siirtyi Yverdon-Sportiin. Ensimmäisellä kaudellaan hän pelasi 20 ottelua ja teki niissä kahdeksan maalia. Kauden 2009–2010 alkupuoliskon Gavranović pelasi lainasopimuksella Neuchâtel Xamaxissa, jossa hän teki kahdeksan maalia 17 ottelussa.Auch Gavranovic verlässt Neuchâtel Xamax NZZ Online. Viitattu 12.3.2011. Gavranović teki 1. helmikuuta 2010 sopimuksen saksalaisseura Schalken kanssa.Schweizer U21-Nationalspieler Mario Gavranovic jetzt ein Schalker FC Schalke 04. Viitattu 12.3.2011. Hän oli Schalken palkkalistoilla kaksi vuotta saavuttamatta paikkaa seuran vakiokokoonpanossa. Kaudella 2011–2012 hän pelasi lainasopimuksella 1. FSV Mainz 05:ssä. Vuonna 2012 Gavranović palasi Sveitsin liigaan tehtyään nelivuotisen sopimuksen FC Zürichin kanssa. Helmikuusta 2016 hän on pelannut Kroatiassa. == Maajoukkueura == Gavranović teki ensiesiintymisensä Sveitsin A-maajoukkueessa 26. maaliskuuta 2011 EM-karsintaottelussa Bulgariaa vastaan. Hän teki kaksi ensimmäistä maaottelumaaliaan elokuussa 2012 ystävyysottelussa Kroatiaa vastaan. Hän kuului Sveitsin MM-kisajoukkueeseen vuosina 2014 ja 2018 ja pelasi jälkimmäisessä MM-turnauksessa kaksi ottelua. Kesän 2021 EM- kilpailuissa hän tuli vaihdosta kentälle Sveitsin kaikissa kolmessa alkulohko- ottelussa. Kesäkuussa 2021 hän teki hattutempun ystävyysottelussa Liechtensteinia vastaan. == Lähteet == == Aiheesta muualla == * Gavranovićin tilastot Fussballdaten-sivustolla Luokka:Sveitsiläiset jalkapalloilijat Luokka:Vuonna 1989 syntyneet Luokka:Elävät henkilöt
Paluu pulpettiin

Paluu pulpettiin () on yhdysvaltalainen Dan Harmonin luoma komediasarja. Sen ensiesitys oli NBC-kanavalla syyskuussa 2009. Sarja kertoo opiskelijaryhmästä, joka käy community collegea fiktiivisellä Greendalen paikkakunnalla Coloradossa. Sarja sisältää runsaasti niin sanottua metahuumoria ja viittauksia populaarikulttuuriin. Se parodioi usein elokuva- ja televisiokliseitä. Kolmannen tuotantokauden puolivälissä NBC poisti sarjan ohjelmistostaan ja esitti kauden loput jaksot vasta myöhään vuoden 2012 keväällä.Community pulled from NBC's schedule - The Backlash Tätä seurasi sarjan luoneen Dan Harmonin lähtö sarjasta.Dan Harmonin Tumblr-tili: Hey, did I miss anything? Communityn neljäs kausi tehtiin pienemmällä jaksomäärällä uusien tuottajien voimin, mutta Harmon palasi sarjaan tuottajan asemassa sen viidennelle kaudelle.Hollywood Reporter - Dan Harmon returning as Community showrunner Toukokuussa 2014 NBC ilmoitti lopettavansa sarjan esittämisen viidennen kauden jälkeen.IGN.com Community cancelled by NBC Kesäkuun lopussa internetyhtiö Yahoo ilmoitti kuitenkin tilanneensa Communityn kuudennen kauden Yahoo! Screen -palvelulleen. Kuudennen kauden internetlevitys alkoi vuoden 2015 maaliskuussa. ==Lähteet== ==Aiheesta muualla== * Sarjan viralliset sivut * Luokka:2000-vuosikymmenen yhdysvaltalaiset tilannekomediat Luokka:2010-luvun yhdysvaltalaiset tilannekomediat Luokka:NBC:n televisio-ohjelmat
Winchesterin piispa

Winchesterin piispa on Englannin kirkon Winchesterin hiippakunnan piispa, joka sijaitsee Hampshiren kreivikunnassa. Keskiajalla se oli yksi varakkaimmista englantilaisista piispanistuimista. Winchesterin tuomiokirkko valmistui vuonna 1093. Hiippakunnan piispa on virkansa puolesta yksi parlamentin ylähuoneen jäsenistä ja Oxfordin St John's Collegen valvoja. ==Ennen normannivalloitusta== Viranhaltija Vuodesta Vuoteen Huomautuksia Wine 662 666 Leuthere 670 676 Hædde 676 705 Daniel Winchesterläinen 705 744 Hunfrith Winchesterläinen 744 noin 752 Cyneheard 754 noin 768 Eadhun noin 835 838 Helmstan 838 noin 846 Swithun 852 862 Ealhferth noin 864 noin 875 Tunbeorht noin 875 noin 878 Denewulf 879 909 Frithestan 909 931 Beornstan 931 934 Ælfheah Kalju 934 951 Ælfsige 951 959 Æthelwold 963 984 Alphege 984 1006 Ælfwine 1032 1047 Stigand 1047 1070 ==Normannivalloituksesta reformaatioon== Viranhaltija Vuodesta Vuoteen Huomautuksia Walkelin 1070 1098 William Giffard 1100 1129 Henry Bloislainen 1129 1171 Richard Ilchesterläinen 1173 1188 Godfrey de Luci 1189 1204 Peter des Roches 1205 1238 William de Raley 1240 1250 Aymer de Valence 1250 1260 John Gervais 1262 1268 Nicholas 1268 1280 Richard de la More 1280 1282 ei vihitty virkaan John Pontoiselainen 1282 1304 Henry Woodlock 1305 1316 John Sandale 1316 1319 Rigaud Assierlainen 1319 1323 John de Stratford 1323 1333 Adam Orleton 1333 1345 William Edington 1345 1366 William Wykehamilainen 1366 1404 Henry Beaufort 1404 1447 William Waynflete 1447 1486 Peter Courtenay 1487 1492 Thomas Langton 1493 1501 Richard Foxe 1501 1528 Thomas Wolsey 1529 1530 ==1800-luvulta nykypäivään== Viranhaltija Vuodesta Vuoteen Huomautuksia George Pretyman Tomline 1829 1827 Charles Sumner 1827 1869 Samuel Wilberforce 1869 1873 Harold Browne 1873 1891 Anthony Thorold 1891 1895 Randall Davidson 1895 1903 Herbert Ryle 1903 1911 Edward Talbot 1911 1923 Frank Woods 1923 1932 Cyril Garbett 1932 1942 Mervyn Haigh 1942 1952 Alwyn Williams 1952 1961 Falkner Allison 1961 1975 John Taylor 1975 1985 Colin James 1985 1995 Michael Scott-Joynt 1995 2011 * Luokka:Luettelot piispoista
Veljekset (vuoden 2011 elokuva)

Veljekset on Mika Kaurismäen ohjaama suomalainen draamaelokuva vuodelta 2011. Elokuva kuvattiin kesällä 2010. Elokuvasäätiön tuki elokuvalle oli 120 000 euroa. Elokuva on satiirisesti sävyttynyt kuvaus kolmen veljeksen ja heidän isänsä jälleennäkemisestä viimeksi mainitun 70-vuotissyntymäpäivillä. Ivarilla, Mitjalla ja Torstilla on yhteinen isä, mutta eri äidit. Tapaaminen tuo esiin monia katkeria muistoja menneisyydestä; kaikki kolme veljestä tuntuvat pitävät Paavo-isää syypäänä epäonnistumisiinsa elämässä. ==Rooleissa== == Arvostelut == Episodi Jani Svensk Iltalehti Tuomas Riskala MTV Tuuve Aro == Lähteet == Luokka:Vuoden 2011 suomalaiset elokuvat Luokka:Suomalaiset draamaelokuvat Luokka:Mika Kaurismäen ohjaamat elokuvat
Jelena Roikova

Jelena Roikova (s. 27. toukokuuta 1989) on turkmenistanilainen uimari. Hän osallistui Ateenan olympialaisiin 2004 vain 15-vuotiaana ja oli aikanaan maansa historian nuorin olympiaurheilija. Roikova osallistui vuoden 2004 olympialaisissa 100 metrin selkäuintiin, jossa hänen sijoituksensa oli 42. eli kilpailun viimeinen. == Lähteet == Luokka:Turkmenistanilaiset uimarit Luokka:Vuonna 1989 syntyneet Luokka:Elävät henkilöt
Ingiloijit

Ingiloijit (, ) ovat Azerbaidžanin luoteisosassa asuva georgialaisryhmä. Ingiloijien asuinalue käsittää historiallisen Heretin maakunnan Saingiloksi kutsutun osan. Alueen 1700-luvulla vallaneet avaarit ja tsahurit alistivat sen georgialaisväestön maaorjikseen ja käännyttivät heidät muslimeiksi. Venäjä valtasi avaarien muodostaman Carin ja Balakənin heimoliittoalueen sekä İlisun sulttaanikunnan 1800-luvun alussa. Vuonna 1830 muodostettiin Carin ja Balakənin alue, myöhemmin piirikunta, joka vuonna 1859 nimettiin Zaqatalan piirikunnaksi. Vuonna 1860 ingiloijit käännytettiin ortodokseiksi, mutta vuonna 1863 suurin osa heistä palasi muslimeiksi. Vuonna 1886 Zaqatalan piirikunnassa oli 8 700 ingiloijia (11,7 % väestöstä) ja 3 700 georgialaista (5,0 %). Azerbaidžanin vuoden 1999 väestönlaskennan mukaan maan kolmessa luoteisimmassa piirikunnassa asui 12 300 georgialaista. Qaxin piirissä he muodostivat 14,6 %, Zaqatalassa 2,9 % ja Balakənissa 2,1 % väestöstä. Azerin kielen käyttö ingilojien keskuudessa on lisääntynyt, mutta kotioloissa puhutaan yhä georgiaa. Suurin osa on sunnalaisia muslimeja. Qaxin piirissä on myös ortodokseja. ==Lähteet== Luokka:Azerbaidžanin etniset ryhmät
İlisu

İlisu () on kylä Qaxin piirissä Azerbaidžanissa. Se sijaitsee 1200–1400 metrin korkeudella Kaukasuksen pääjonon etelärinteellä virtaavan Qaraçay-joen laaksossa 12 kilometriä Qaxista koilliseen. Asukkaita on noin 3 400 henkeä. 1700-luvulla İlisusta tuli Kaukasuksen molemmin puolin asuvien tsahurien sulttaanikunnan keskus. İlisun sulttaanikunta liitettiin Venäjään vuonna 1807, ja lopullisesti se lakkautettiin vuonna 1844 viimeisen sulttaanin liityttyä imaami Šamilin joukkoihin. 1800-luvun lopulla kylä tunnettiin sen lähellä sijaitsevista kuumista kivennäisvesilähteistä. Nykyään İlisu on suosittu matkailukohde. Kivestä rakennetun kylän nähtävyyksiin kuuluvat linnoituksen rauniot ja erikoinen moskeija. Lähistöllä sijaitsee İlisun luonnonsuojelualue. ==Lähteet== ==Aiheesta muualla== Luokka:Qaxin piirikunta
Kochin kansainvälinen lentoasema

Kochin kansainvälinen lentoasema () on lentoasema Keralan osavaltiossa Intiassa. Lentoasema sijaitsee noin 30 kilometriä Kochin keskustasta pohjoiseen. Lentoasema on Air India Express -lentoyhtiön kotikenttä. Asemalta lentää myös GoAir, IndiGo ja SpiceJet. Lentoaseman kautta kulki noin 10 miljoonaa matkustajaa huhtikuun 2017 ja maaliskuun 2018 välisenä aikana. ==Lähteet== Luokka:Intian lentoasemat Luokka:Kerala
Balakən

Balakən () on kaupunki Azerbaidžanissa Kaukasusvuoriston reuna-alueella. Se sijaitsee Alazanin sivujoen Balakənçayn varrella 394 kilometriä Bakusta luoteeseen. Kaupunki on Balakənin piirin keskus. Sen kautta kulkee Yevlaxin, Şəkin ja Tbilisin välinen maantie. Kaupungissa on myös Yevlaxista haarautuvan sivuradan pääteasema. Asukkaita on 9 700 henkeä (vuonna 2010). Balakəninin seutu on kuulunut Kaukasian Albaniaan ja myöhemmin Kahetiaan. Avaarit ottivat sen haltuunsa 1700-luvun alussa muodostaen liittokunnan, jonka keskuksina toimivat Carin ja Balakənin kylät. Venäjä valtasi alueen vuonna 1803 ja lopullisesti vuonna 1830. Samalla muodostettiin Carin ja Balakənin alue, myöhemmin piirikunta, joka vuonna 1859 nimettiin Zaqatalan piirikunnaksi. 1800-luvun lopulla Balakənin kylässä asui yksinomaan avaareja ja georgialaisia. Vuonna 1930 siitä tuli hallintopiirin keskus, vuonna 1954 kaupunkimainen taajama ja vuonna 1968 kaupunki. Nykyään Balakən on maatalousalueen keskus, jossa on pienimuotoista elintarvike- ja jalostusteollisuutta. Kaupungin huomattavin nähtävyys on 1700–1800-luvuilla rakennettu moskeija minareetteineen. ==Lähteet== ==Aiheesta muualla== * Balakənin piirin sivusto * Azerb.com: Balakan / Balaken Luokka:Azerbaidžanin kaupungit Luokka:Balakənin piirikunta
Rogan josh

Rogan josh on kashmirilainen mausteinen lammasruoka. Pataruoka koostuu lampaan lisäksi jogurttiin pohjautuvasta currystä, jossa voi olla esimerkiksi tomaattia ja valkosipuliakin. Luokka:Intialainen keittiö Luokka:Pakistanilainen keittiö Luokka:Liharuoat Luokka:Pataruoat
Musta kotka

Musta kotka () on vuonna 1988 ensi-iltansa saanut yhdysvaltalainen toimintaelokuva. Elokuvan on ohjannut Eric Karson ja käsikirjoittaneet Michael Gonzales ja A. E. Peters. Pääosissa näyttelivät Shō Kosugi, Jean-Claude Van Damme, Doran Clark ja Bruce French. Taistelukohtausten koreografiasta vastasi pääosassa esiintyvä Shō Kosugi. ==Juoni== Yhdysvaltain ilmavoimien F-111 hävittäjä syöksyy Välimereen mukanaan salainen koekäytössä oleva laser-ohjain, Rapid Angel. CIA lähettää Ken Tanin Maltaan hakemaan huippusalaisen laser- ohjaimen. Ken lähtee matkaan yhdessä kahden poikansa, sekä työparinsa Patrician kanssa. Myös Neuvostoliiton KGB on tietoinen pakkolaskusta ja lähettää paikalle omat agenttinsa eversti Klimenkon ja agentti Andrein miehistöineen. == Rooleissa == ==Kuvaukset== Elokuva kuvattiin kolmen miljoonan dollarin budjetilla Maltassa ja Italiassa, Roomassa.Black Eagle MovieStation Viitattu 17.9.2011 ==Lähteet== Luokka:Vuoden 1988 yhdysvaltalaiset elokuvat Luokka:Yhdysvaltalaiset toimintaelokuvat Luokka:Yhdysvaltalaiset independent-elokuvat
Morgan Nicholls

Morgan Daniel Nicholls on Musen "neljäs" jäsen joka soittaa perkussioita, syntetisaattoria ja kosketinsoittimia tarvittaessa live-esiintymisissä. Nicholls on soittanut myös Gorillazissa ja muissa bändeissä. Luokka:Musen jäsenet Luokka:Englantilaiset muusikot